CELEX: 52014XG1203(01)
Language: hu
Date: 2014-12-03
Title: A Tanács következtetései – Az európai audiovizuális politika a digitális korszakban

3.12.2014   
            
            
               HU
            
            
               Az Európai Unió Hivatalos Lapja
            
            
               C 433/2
            
         A Tanács következtetései – Az európai audiovizuális politika a digitális korszakban
   (2014/C 433/02)
   AZ EURÓPAI UNIÓ TANÁCSA,
   ELISMERVE, HOGY:
   
            
               1.
            
            
               az audiovizuális ágazat alapvető fontosságú mind a fenntartható növekedés és a munkahelyteremtés szempontjából, mind pedig a nyelvi és kulturális sokszínűség előmozdítása szempontjából, ezért kulcsterületnek számít az EU gazdasági, kulturális és szociális menetrendje és különösen az Európa 2020 stratégiában foglalt célok elérése szempontjából.
            
         
            
               2.
            
            
               a gyors technológiai változások idején és tekintettel az előre nem látható piaci fejleményekre – európai és tagállami szinten egyaránt – alapvető fontosságú a kulturális és nyelvi sokszínűség, valamint a versenyképesség előmozdítása az európai audiovizuális ágazatot érintő valamennyi szakpolitikai intézkedés keretében.
            
         MEGÁLLAPÍTVA, HOGY:
   
            
               3.
            
            
               a digitális forradalom erőteljes hatást gyakorol az audiovizuális környezetre, amelyet ma a mozi, a lineáris audiovizuális médiaszolgáltatások – mint a televízió –, valamint az új, nem lineáris médiaszolgáltatások, mint például a lekérhető videó-szolgáltatás (VoD) együttes jelenléte jellemez. a lineáris és a nem lineáris audiovizuális médiaszolgáltatások közötti határok elmosódása felveti a kérdést, hogy megfelelőek-e még a meglévő uniós jogszabályi rendelkezések.
            
         
            
               4.
            
            
               a médiakonvergencia is új lehetőségeket kínál az audiovizuális tartalmak terjesztésére, ami viszont szükségessé teszi az üzleti és szabályozási környezetnek a megváltozott körülményekhez igazítását.
            
         
            
               5.
            
            
               az audiovizuális piacok továbbra is televízió- és mozi-orientáltak; az audiovizuális tartalom tekintetében azonban nagy változások figyelhetők meg a nézői szokások terén, különösen a fiatalabbak körében, akik egyre gyakrabban veszik igénybe az online szolgáltatásokat. A nézők általában azt kívánják és várják el, hogy bármikor, bárhol és bármilyen eszközön azonnali hozzáférésük legyen az új tartalmakhoz. Európában azonban, ahol a piacok széttagozódottak, a legális tartalomkínálat nem mindig tud eleget tenni ennek a határokon átnyúló igénynek.
            
         
            
               6.
            
            
               a döntéshozók feladata, hogy – válaszul e fejleményekre – megvizsgálják, miként lehet segíteni egy olyan dinamikus egységes piac megteremtését az audiovizuális tartalmak számára, amely egyaránt eleget tesz a nézők, a tartalomszolgáltatók és a jogtulajdonosok igényeinek, és biztosítja ugyanakkor a kulturális és nyelvi sokszínűséget.
            
         EGYETÉRTVE AZZAL, HOGY:
   
            
               7.
            
            
               a digitális korszakban a szerzői jognak továbbra is az alkotások védelmét kell szolgálnia és ösztönöznie kell az alkotótevékenységet, biztosítania kell a megfelelő javadalmazást a jogtulajdonosoknak, mindemellett lehetővé kellene tennie új, innovatív szolgáltatások kialakítását, valamint a határokon átnyúló hozzáférést a polgárok számára.
            
         
            
               8.
            
            
               a digitális korszakban az európai audiovizuális politika fő céljai a következők:
               
                           a)
                        
                        
                           a széleskörű, kulturálisan és nyelvileg sokszínű, színvonalas tartalom szolgáltatásának a megkönnyítése;
                        
                     
                           b)
                        
                        
                           a közönség igényeinek a kielégítése az audiovizuális tartalmakhoz való könnyű, kellő időben történő, határokon átnyúló és legális hozzáférés biztosítása, valamint az európai audiovizuális alkotások teljes körű, határokon átnyúló terjesztése, illetve az európai alkotások ismertségének és jelenlétének valamennyi forgalmazási platformon való biztosítása révén;
                        
                     
                           c)
                        
                        
                           az egységes piacon belül a versenyképességhez szükséges egyenlő feltételek biztosítása az audiovizuális szolgáltatók számára.
                        
                     
         
            
               9.
            
            
               e célok elérése érdekében fontos a médiapluralizmus biztosítása; az egységes, technológiasemleges audiovizuális piac támogatása; a közérdek védelme, ideértve a tagállamoknak a nemzetbiztonság védelmére vonatkozó felelősségét is; a közönség, különösen a kiskorúak védelmének, valamint az idősek és a fogyatékossággal élők hozzáférésének a biztosítása; a médiaműveltség támogatása, különösen a gyermekek és a fiatalok körében; valamint az európai filmművészeti örökség és a filmműveltség elérhetőségének a támogatása.
            
         ÜDVÖZLI:
   
            
               10.
            
            
               
                           —
                        
                        
                           „Az európai film a digitális korszakban – Egyensúlyban a kulturális sokféleség és a versenyképesség között” című bizottsági közleményt (1),
                        
                     
                           —
                        
                        
                           A filmekhez és egyéb audiovizuális alkotásokhoz nyújtott állami támogatásról szóló bizottsági közleményt (2),
                        
                     
                           —
                        
                        
                           „Az egységes audiovizuális világ felé: növekedés, alkotómunka, értékek” című zöld könyvet (3).
                        
                     
         FELKÉRI A BIZOTTSÁGOT, HOGY:
   
            
               11.
            
            
               a digitalizáció okozta gyors technológiai, illetve piaci változásokra figyelemmel sürgősen végezze el az audiovizuális médiaszolgáltatásokról szóló irányelv (4) felülvizsgálatát (5), és a felülvizsgálat eredményei alapján, a szubszidiaritás elvének tiszteletben tartása mellett, a lehető leghamarabb nyújtson be megfelelő javaslatot az említett irányelv módosítására vonatkozóan.
            
         
            
               12.
            
            
               az Európai Filmfórum (6) révén valósítsa meg az európai filmpolitikáról szóló strukturált párbeszédet, és használja fel a fórum eredményeit a Kreatív Európa program (MEDIA alprogram) félidős értékeléséhez is a cselekvési irányvonalak átalakítása, a nemzeti támogatási rendszerekkel való kiegészítő jelleg fokozása, illetve az irányvonalaknak a változó piaci igényekhez való igazítása céljából.
            
         
            
               13.
            
            
               mozdítsa elő az Erasmus+, a Horizont 2020 és a COSME program felhasználását az audiovizuális ágazatot támogató oktatás, képzési, kutatási és innovációs tevékenységek finanszírozására.
            
         A.   ÜZLETI KÖRNYEZET
   
   FELKÉRI A BIZOTTSÁGOT ÉS A TAGÁLLAMOKAT, HOGY SAJÁT HATÁSKÖRÜKÖN BELÜL, A SZUBSZIDIARITÁS ELVÉVEL ÖSSZHANGBAN:
   
            
               14.
            
            
               vizsgálják meg a Kreatív Európa program (MEDIA alprogram) keretében történő filmforgalmazás új módjainak hatását, és mérjék fel, milyen lehetőségek nyílnak arra, hogy e megközelítések vizsgálatára a nemzeti filmpolitikák célkitűzéseinek keretében kerüljön sor.
            
         
            
               15.
            
            
               ösztönözzék azokat a gyakorlatokat, amelyek könnyebbé teszik az engedélyek megszerzését a több területet átfogó online audiovizuális médiaszolgáltatások számára.
            
         
            
               16.
            
            
               ösztönözzék a cseréket és a nemzetközi együttműködést az audiovizuális láncban részt vevő szereplők között, többek között az információk és a statisztikai adatok összesítésének javítása céljából, valamint fokozzák e tekintetben az Európai Audiovizuális Megfigyelő Intézettel folytatott együttműködést.
            
         FELKÉRI A TAGÁLLAMOKAT, HOGY:
   
            
               17.
            
            
               gondoskodjanak arról, hogy a jogszabályok, valamint a közfinanszírozási rendszerek lehetővé tegyék a forgalmazás ütemezésére vonatkozó innovációt és a kísérletezést, például a különböző platformokon történő egyidejű forgalmazást.
            
         B.   KÖZFINANSZÍROZÁS ÉS FORRÁSHOZ JUTÁS
   
   FELKÉRI A BIZOTTSÁGOT, HOGY:
   
            
               18.
            
            
               a Kreatív Európa programban (7) foglaltak szerint fokozzák a kulturális és kreatív ágazatok garanciaeszközével kapcsolatos előkészületeket, tekintettel annak 2016-ban történő létrehozására.
            
         FELKÉRI A BIZOTTSÁGOT ÉS A TAGÁLLAMOKAT, HOGY SAJÁT HATÁSKÖRÜKÖN BELÜL, A SZUBSZIDIARITÁS ELVÉVEL ÖSSZHANGBAN:
   
            
               19.
            
            
               ösztönözzék az audiovizuális művekre fordított közfinanszírozási forrásoknak a filmkészítésre, a forgalmazásra és a reklámra történő összpontosítását.
            
         
            
               20.
            
            
               fokozzák az uniós támogató intézkedések – nevezetesen a Kreatív Európa program (MEDIA alprogram) –, valamint a nemzeti, illetve regionális támogatások egymást kiegészítő jellegét.
            
         
            
               21.
            
            
               ösztönözzék a filmművészeti örökség és az ahhoz kapcsolódó anyagok digitalizálásának és megőrzésének a finanszírozását.
            
         FELKÉRI A TAGÁLLAMOKAT, HOGY:
   
            
               22.
            
            
               amikor csak lehetséges, támogassák az állami és magánbefektetők által társfinanszírozott garancialapok és beruházási alapok létrehozását.
            
         
            
               23.
            
            
               a Kreatív Európa program kapacitáskiépítési rendszerével összhangban mozdítsák elő a kapacitásépítést a bankoknak és a pénzügyi közvetítőknek az audiovizuális vállalatok finanszírozása terén történő támogatása céljából.
            
         C.   MÉDIA- ÉS FILMMŰVELTSÉG, VALAMINT A FILMMŰVÉSZETI ÖRÖKSÉG
   
   FELKÉRI A BIZOTTSÁGOT, HOGY:
   
            
               24.
            
            
               értékelje és terjessze a filmműveltség előmozdítását célzó – a Kreatív Európa program (MEDIA alprogram) keretében finanszírozott – tevékenységek eredményeit.
            
         
            
               25.
            
            
               a médiaműveltséggel foglalkozó szakértői csoportjának tevékenysége keretében támogassa és koordinálja az uniós polgárok médiaműveltségi szintjének felmérésére irányuló uniós, nemzeti és helyi szintű erőfeszítéseket.
            
         FELKÉRI A BIZOTTSÁGOT ÉS A TAGÁLLAMOKAT, HOGY SAJÁT HATÁSKÖRÜKÖN BELÜL, A SZUBSZIDIARITÁS ELVÉVEL ÖSSZHANGBAN:
   
            
               26.
            
            
               mozdítsák elő a bevált gyakorlatokat és a médiaműveltségnek a formális oktatásba és képzésbe, valamint a nem formális és az informális tanulásba való beillesztésével kapcsolatos kutatást.
            
         
            
               27.
            
            
               használják a filmművészeti örökséget az európai kultúrák és az európai értékek Európán kívüli népszerűsítésének eszközeként.
            
         FELKÉRI A TAGÁLLAMOKAT, HOGY:
   
            
               28.
            
            
               az oktatás és képzés minden szintjén – a nem formális és az informális tanulás során is – támogassák a filmművészeti és audiovizuális alkotások felhasználását, különös hangsúlyt helyezve az írás- és olvasási készségekre, a tartalom kritikai elemzésére és kiválasztására, valamint a legjobb gyakorlatok és az oktatási anyagok cseréjére.
            
         
            
               29.
            
            
               ösztönözzék arra a nemzeti filmfesztiválokat, hogy váljanak a filmműveltség előmozdítását szolgáló platformokká.
            
         
            
               30.
            
            
               használják ki jobban az audiovizuális örökség (mind a televíziós, mind a filmművészeti örökség) védelmét, digitalizálását és forgalmazását szolgáló tevékenységek támogatásához az EU strukturális alapjai által biztosított lehetőségeket, ugyanakkor ösztönözzék az új forgalmazási stratégiákkal és csatornákkal kapcsolatos kísérletezést is.
            
         
            
               31.
            
            
               mozdítsák elő az audiovizuális örökség (mind a televíziós, mind a filmművészeti örökség) innovatív módon történő újrafelhasználását.
            
         D.   SZABÁLYOZÁSI KERET
   
   FELKÉRI A BIZOTTSÁGOT, HOGY:
   
            
               32.
            
            
               az audiovizuális médiaszolgáltatásokról szóló irányelv felülvizsgálata során fordítson különös figyelmet a következő elemekre (8):
               
                           a)
                        
                        
                           annak felmérése, hogy a digitális korszakban továbbra is megfelelő-e a nem lineáris és a lineáris audiovizuális médiaszolgáltatásokra vonatkozó, jelenlegi szabályozásbeli különbség;
                        
                     
                           b)
                        
                        
                           annak felmérése, hogy hogyan működik a „származási ország” elve az audiovizuális környezetben;
                        
                     
                           c)
                        
                        
                           annak felmérése, hogy miként lehet a leghatékonyabb módon egyenlő versenyfeltételeket teremteni az értéklánc valamennyi szereplője között;
                        
                     
                           d)
                        
                        
                           az audiovizuális médiaszolgáltatásokról szóló irányelvben foglaltaknak megfelelően az európai alkotások népszerűsítését célzó intézkedések hatékonyságának értékelése, valamint alternatív intézkedések alkalmazásának mérlegelése az európai alkotásoknak a digitális környezetben való hatékony népszerűsítése érdekében;
                        
                     
                           e)
                        
                        
                           a jelenlegi reklámszabályok működésének értékelése;
                        
                     
                           f)
                        
                        
                           a kiskorúak magas szintű védelmének biztosítása valamennyi audiovizuális médiaszolgáltatás területén.
                        
                     
         
            
               33.
            
            
               a digitális átállásra tekintettel terjessze elő a szerzői jogokra vonatkozó uniós keret korszerűsítésének folytatásához szükséges javaslatokat – mely korszerűsítés az európai gazdaság és kulturális sokszínűség javát egyaránt fogja szolgálni –, többek között annak érdekében, hogy ezáltal megkönnyítse az audiovizuális alkotásokhoz való online, jogszerű és határokon átnyúló hozzáférést, elősegítse az audiovizuális alkotások országokon átívelő online terjesztését, megvédje a szerzőket és más jogtulajdonosokat és biztosítsa számukra a munkájukért járó ellenszolgáltatást, megteremtse a jogok, kötelezettségek és felelősségek kiegyensúlyozott keretét az értéklánc egészében, valamint javítsa a filmművészeti örökség digitalizálásának mértékét és online hozzáférhetőségi szintjét.
            
         
      (1)  10024/14.
   
      (2)  HL C 332., 2013.11.15., 1. o.
   
   
      (3)  8934/13.
   
      (4)  2010/13/EU európai parlamenti és tanácsi irányelv (HL L 95., 2010.4.15., 1. o.).
   
      (5)  A REFIT-értékelés.
   
      (6)  A Filmfórumot „Az európai film a digitális korszakban” című bizottsági közlemény hívta életre.
   
      (7)  1295/2013/EU európai parlamenti és tanácsi rendelet (HL L 347., 2013.12.20., 221. o.).
   
      (8)  Az audiovizuális médiaszolgáltatásokról szóló irányelv REFIT-értékelésére várhatóan 2015-ben kerül sor (10648/14).